Ribe Stifts Adresseaviser, 1836-04-30
En Deputeret ved Stænderforsamlingen i Viborg, der betegnet sig selv som en Landmand, der har gjort stærke Skridt ind i det 8 Decennium, har i Kbhposten ladet indrykke et læseværdigt Stykke om Brændeviinsbrænden paa Landet, hvoraf vi tillade os at meddele følgende Uddrag. Efterat have vist Gavnligheden af Landbrænderier for Jylland og afbevist nogle mod dem gjorte Jndvendinger, omtaler han Jndsmuglingen fra det Slesvigske saaledes: "Jeg foretog for kort Tid siden en liden Reise til hiin Egn, mest for at forskaffe mig virkelige Data, der kunde stadfæste, hvad jeg allerede holdt mig overbeviist om. Jeg overnattede i en Bondeby, et Par Mile fra Grændsen, og spurgte min Vært om han selv brændte sit Brændeviin, hvilket han besvarede med Ja! Om han ogsaa brændte til Salg, Hvorpaa han forklarede, at hans Brænderi var til 10 Tdr. ugentlig, hans Afgift deraf, saavidt jeg mindes, 4 Rbd. aarlig. Han fortalte endvidere, at der i samme liden By, foruden hans, endnu vare tvende Brænderier, i hele Sognet 12, og at han kunde beregne, der ugentlig i disse Brænderier brændtes 81 Tdr. Korn. Jeg spurgte videre, om alle disse Brænderier kunde finde Kjøbere til den uhyre Mængde Brændeviin, som alene i det Sogn produceredes, hvortil han svarede: at vel omtrent 2/8 Dele deraf gik til Jylland; han sagde mig at de frit kunde kjøre til Ribe, samt omtrent en Miil paa hiin Side, hvor det blev oplagt, indtil det ved Leilighed kunde practiseres over Kongeaaen, som giør Grændsen. - Antages nu blot, at disse Brænderier drives omtrent Tottediedeele eller 35 af Aarets Uger, saa brændes i dette ene Sogn 2835 Tdr. Korn; giver hver Skjeppe 5 Potter, og man endog regner en Femtedeel fra til Hjemsalg og eget Forbrug, saa faae vi dog 90,720 Potter Brændeviin, som sandsynlig i et Aar fra eet eneste Sogn indsmugles i Jylland. - Jeg tog til Ribe, talte med derværende Toldinspecteur, det med megen Harme fortalte mig: at 2de svært belæssede Fragtvogne samme Dag vare med Brændeviin passerede Byen; at jeg muligt næste Morgen endnu ved Porten ville finde en toplæsset Vogn, med meer end 20 fyldte Ankere (hvad ogsaa blev Tilfældet) som skulde samme Vei, og saaledes, sagde den brave Mand, gaaer det næsten hver Dag, uden at vi kunne hindre eller hæve det. Grændsepersonalet veed det ogsaa og giør sig al mulig Umage, deels af Embedspligt, og deels for egne Fordeles Skyld, at anholde og opbringe Smuglerne, men for det meste forgjeves; thi som bekjendt finde Smuglerne Venner, overalt, og som det gaaer med Brændeviin, gaaet det ogsaa med Colonial- og Manufacturvarer, til ubodelig Skade for vore danske Kjøbstæder. - Naar vi nu vide, at et eneste Sogn kan i et Aar føre 90,000 Potter, Brændeviin ind i Landet, hvoraf Lidet eller Jntet fortoldes; hvormange Millioner Potter komme da ei fra Flensborg, Apenrade, Haderslev, Christiansfeld, og det Utal af store Landbrænderier i hine vidtudstrakte Egne, Man finder endog Brænderier af temmelig Betydning, Toldskjelsaaen saa nær, at de vare istand til at trimle Oxehovederne fra Brænderiet lige ned i Aaen; hvor er det her muligt at forebygge Smugleri, J Forhold til hvad over Grændsen er indbragt, er kuns i Colding fortoldet den Ubetydelighed af 9443 Potter, følgelig ikke nær en Hundrededeel af hvad der antages at være indført, og over Grændsen paa de 6 tilladelige Overførselsteder ere ialt kun fortoldede 43,927 Potter.